LATVIJAS REPUBLIKAS MINISTRU KABINETS

Rīgā 2011.gada \_\_.\_\_\_\_\_\_\_ (prot. Nr. \_\_ \_\_.§)

**Par Latvijas Kultūras koledžas reorganizāciju**

1. Saskaņā ar Valsts pārvaldes iekārtas likuma 15.panta trešās daļas 1.punktu un Augstskolu likuma 11.panta otro daļu, kā arī pamatojoties uz Latvijas Kultūras akadēmijas Senāta 2011.gada 6.jūnija lēmumu, līdz 2011.gada 31.decembrim reorganizēt Kultūras ministrijas padotībā esošo valsts izglītības iestādi – Latvijas Kultūras koledžu (turpmāk - koledža) - un nodot to atvasinātai publiskai personai – Latvijas Kultūras akadēmijai. Koledža turpina pastāvēt kā Latvijas Kultūras akadēmijas aģentūra "Latvijas Kultūras akadēmijas Latvijas Kultūras koledža" (turpmāk – aģentūra).

2. Noteikt, ka aģentūra ir koledžas tiesību, saistību, mantas un lietvedības pārņēmēja.

3. Kultūras ministrijai līdz 2011.gada 23.septembrim izveidot koledžas reorganizācijas komisiju, iekļaujot tajā koledžas, Kultūras ministrijas un Latvijas Kultūras akadēmijas pārstāvjus. Reorganizācijas komisijai līdz 2011.gada 31.decembrim veikt koledžas materiālo un finanšu līdzekļu inventarizāciju, noteikt mantas vērtību un saistību apjomu, kā arī nodrošināt koledžas mantas, saistību un lietvedības nodošanu aģentūrai un līdz 2012.gada 15.februārim sastādīt slēguma bilanci.

4. Kultūras ministrijai sagatavot un kultūras ministram līdz 2011.gada 1.novembrim iesniegt Ministru kabinetā ar koledžas reorganizāciju saistītos tiesību aktu projektus.

5. Ar reorganizāciju saistītos izdevumus segt no likumā "Par valsts budžetu 2011.gadam" Kultūras ministrijai (koledžai) paredzētajiem finanšu līdzekļiem.

Ministru prezidents V.Dombrovskis

Kultūras ministre S.Ēlerte

Vizē: valsts sekretāre S.Zvidriņa

*05.09.2011.*

*207*

*D.Āboliņa*

*67330267*

*Daina.Abolina@km.gov.lv*